Държавен вестник, бр. 95, 2021 г., стр. 23

БРОЙ  95	
Д Ъ Р Ж А В Е Н  В Е С Т Н И К 	
СТР.  23  
в) Всеки директор, който е назначен изпъл­
нителен директор на Банката, има право да 
гласува с броя на гласовете, с които страната 
членка, от която е назначен, има право да 
гласува в Асоциацията. Всеки директор, който 
е избран изпълнителен директор на Банката, 
има право да гласува с броя на гласовете, с 
които членът или членовете на Асоциацията, 
чиито гласове са отчетени за избора му в Бан­
ката, имат право да гласуват в Асоциацията. 
Всички гласове, с които даден директор има 
право да гласува, се подават като цяло.
г) Заместник-директорът има пълни права 
да действа в отсъствие на директора, който 
го е назначил. Когато присъства директорът, 
неговият заместник може да участва в събра­
нията, но не може да гласува.
д) Кворумът на всяко събрание на из­
пълнителните директори е мнозинство на 
директорите, упражняващи не по-малко от 
една втора от общия брой гласове.
е) Изпълнителните директори се срещат 
толкова често, колкото може да изисква дей­
ността на Асоциацията.
ж) Управителният съвет приема разпо­
редби, съгласно които член на Асоциацията, 
който няма право да назначи изпълнителен 
директор на Банката, може да изпраща свой 
представител да присъства на всяко събрание 
на изпълнителните директори на Асоциацията, 
когато се разглежда подадена от този член 
молба или въпрос, който конкретно го засяга.
Раздел 5. Президент и персонал
а) Президентът на Банката ex officio е 
Президент на Асоциацията. Президентът е 
председател на изпълнителните директори на 
Асоциацията, но няма право на глас освен 
правото на решаващ глас при равно разпре­
деление на гласовете. Той може да участва в 
събранията на Управителния съвет, но няма 
право да гласува на такива събрания.
б) Президентът е началник на оперативния 
персонал на Асоциацията. Под ръководството 
на изпълнителните директори той осъществява 
обичайната дейност на Асоциацията и под 
техния общ контрол отговаря за организа­
цията, назначаването и освобождаването на 
служителите и персонала. Доколкото е въз­
можно, служителите и персоналът на Банката 
се назначават едновременно като служители 
и персонал на Асоциацията.
в) Президентът, служителите и персоналът 
на Асоциацията при изпълнение на служеб­
ните си задължения имат задължение един­
ствено към Асоциацията и към никоя друга 
институция. Всеки член на Асоциацията се 
съобразява с международния характер на това 
задължение и се въздържа от всякакви опи­
ти да повлияе на който и да било служител 
или член на персонала при изпълнението на 
неговите задължения. 
г) Поради първостепенното значение на 
осигуряването на най-високи стандарти за 
ефективност и техническа компетентност 
при назначаването на служители и персонал 
Президентът надлежно отчита значението 
на наемането на персонал от възможно най-
широка географска база. 
Раздел 6. Отношения с Банката
а) Асоциацията е образувание, което е 
отделно и различно от Банката, а средствата 
на Асоциацията се съхраняват отделно и не­
зависимо от тези на Банката. Асоциацията не 
може да получава заеми от Банката или да 
отпуска заеми на Банката, но това не пречи 
на Асоциацията да инвестира средства, които 
не са необходими за нейните операции по 
финансиране, в облигации на Банката.
б) Асоциацията може да сключва спора­
зумения с Банката по отношение на съоръ­
жения, персонал и услуги и споразумения за 
възстановяване на административни разходи, 
изплатени първоначално от една от органи­
зациите от името на другата.
в) Нищо в настоящия договор не прави 
Асоциацията отговорна за действията или 
задълженията на Банката или Банката от­
говорна за действията или задълженията на 
Асоциацията. 
Раздел 7. Отношения с други международни 
организации
Асоциацията сключва официални споразу­
мения с Организацията на обединените нации 
и може да сключва такива споразумения с 
други публични международни организации, 
които имат специализирани отговорности в 
свързани области. 
Раздел 8. Местоположение на офисите
Главният офис на Асоциацията е главният 
офис на Банката. Асоциацията може да от­
крива други офиси на териториите на който 
и да е член.
Раздел 9. Депозитари
Всеки член определя централната си бан­
ка за депозитар, в който Асоциацията може 
да съхранява авоари във валутата на такъв 
член или други активи на Асоциацията, или 
ако той няма централна банка, посочва за 
тази цел такава друга институция, каквато 
е приемлива за Асоциацията. При липса на 
друго обозначение депозитарят, определен за 
Банката, е депозитар за Асоциацията.
Раздел 10. Канал за комуникация
Всеки член посочва подходящ орган, с 
който Асоциацията може да комуникира във 
връзка с всеки въпрос, възникнал по силата 
на настоящия договор. При липса на друго 
обозначение каналът за комуникация, опре­
делен за Банката, е каналът за Асоциацията.
Раздел 11. Публикуване на доклади и пре-
доставяне на информация
а) Асоциацията публикува годишен доклад, 
съдържащ одитиран отчет за нейните сметки, 
и изпраща на членовете на подходящи интер­